PÁLYÁZATI FELHÍVÁS

Hajdúböszörmény Város Önkormányzatának Képviselő-testülete az épített és természeti értékek helyi védelméről szóló 41/2017. (XII.15.) Önk. rendelete alapján pályázatot hirdet az építészeti értékek helyi védelméhez nyújtandó támogatásra.

A támogatás célja a védett épületek, építmények és épületrészek megfelelő színvonalú fenntartása, felújítása és építészeti megjelenésének biztosítása.

**Pályázati előírások:**

1. A pályázati feltételek:
   1. Csak a védelem alá helyezett, és az ingatlan-nyilvántartásba bejegyzett ingatlanok esetében lehet pályázni.
   2. Pályázhat olyan természetes és/vagy jogi személy, akinek/amelynek az épület, épületrész, építmény a tulajdonában, - illetőleg a tulajdonos hozzájárulásával - használatában, (haszonélvezetében), vagy bérletében van.
   3. A pályázati kérelmet a felhívás melléklete szerinti Adatlap kitöltésével kell benyújtani.
   4. A pályázatokat a Hajdúböszörmény Város Önkormányzatának címezve, a Polgármesteri Hivatal városi főépítészéhez kell benyújtani.
   5. A meghirdetett határidőn túl érkezett, vagy formailag és tartalmilag nem megfelelő pályázatok – hiánypótlási felhívás (mely egyszeri és 15 napon belüli) eredménytelensége esetén – elutasításra kerülnek.
   6. Épületre újabb támogatás csak a 15 éves együttműködési kötelezettség lejártával adható.
   7. A pályázó nem a felújítási munkára, hanem a költségvetésben kimutatható többletköltségek finanszírozására kaphat támogatást.
2. A pályázat tartalmai követelményei:
   1. A pályázó és építmény adatai (név, lakcím, elérhetőség, létesítmény elhelyezkedése, megnevezése).
   2. Pályázat mellékletei:
      * építési munkához kötött munka esetén az építési engedélyezési tervdokumentáció és jogerős építési engedély,
      * építési engedélyhez nem kötött munka esetén az építési engedélyezési tervdokumentációnak megfelelő tervek,
      * fénykép-dokumentáció az építmény állapotáról, (min. 5 db),
      * az ingatlan tulajdoni lapjának 30 napnál nem régebbi hiteles másolata,
      * a megvalósítást szolgáló részletes költségvetés,
      * a megpályázott pénzösszeg megjelölése, felhasználásának tervezett módja és a megpályázott munka elkészülésének határideje,
      * a pályázó kötelezettségvállalási nyilatkozata arról, hogy a támogatás elnyerése esetén a kapott összeget a pályázati feltételek szerint használja fel,
      * társasház esetében a tulajdonostársak, illetőleg a közös képviselő hozzájáruló nyilatkozata.

A pályázat benyújtásának határideje: 2019. november 18. napja.

A pályázatokat a Polgármesteri Hivatal főépítészéhez kell benyújtani postai úton (4220 Hajdúböszörmény, Bocskai tér 1. sz. illetve Hajdúböszörményi Polgármesteri Hivatal 4221 Pf.: 73.).

A pályázatokat a bizottság javaslata alapján a Képviselő-testület bírálja el és dönt a támogatás mértékéről, elsősorban műszaki és városképi indokoltság alapján.

A pályázat befogadásáról a pályázó a benyújtás határidejét követő 30 napon belül, a döntésről további 30 napon belül értesítést kap.

Hajdúböszörmény, 2019.09.09.

Tóth Sándor sk.

Hajdúböszörményi Polgármesteri Hivatal

Városi Főépítész

**Tájékoztató melléklet:**

6. számú melléklet a 41./2017. (XII.15.) Önk. rendelethez

1. Az Önkormányzat a helyi védelem alatt álló épületek, és egyéb építmények fenntartásához, felújításához és építészeti megjelenítéséhez pénzbeli támogatást csak abban az esetben nyújt, ha a kérelmező (tulajdonos, kezelő) azt a munkavégzés előtt kéri.

Az anyagi támogatás kizárólag pályázat útján lehetséges.

2. A pályázati keret mértékét minden évben a költségvetés jóváhagyásakor határozza meg a Képviselő Testület.

3. A támogatás vissza nem térítendő támogatás formájában nyújtható, amelyet a munka elkészülte után fizet ki az Önkormányzat.

4. A támogatási lehetőségre vonatkozó pályázati felhívást közzé kell tenni a város honlapján, valamint a Szabadhajdú újságban, legalább 60 nappal a pályázat benyújtásának határideje előtt. A pályázati felhívást a védelem alá helyezett épületek tulajdonosai számára kell megküldeni.[[1]](#footnote-1)

5. A pályázatokat a városi főépítész és (esetenként) felkért független szakértő(k) véleményezi(k) és terjesztik a Gazdasági, Fejlesztési és Környezetvédelmi Bizottság elé a műszaki indokoltság, az épület és felújítás jellege, valamint a felújításra fordítandó költségek alapján.

6. A támogatás odaítéléséről Gazdasági, Fejlesztési és Környezetvédelmi Bizottság javaslata alapján a Képviselő-testület dönt.

7. A pályázati feltételeket és a pályázat tartalmi követelményeit a 6/a melléklet tartalmazza.

8. A kifizetés feltétele az Önkormányzat és a védelem alatt álló objektum tulajdonosa(i)-val vagy használó(i)-val kötött szerződés, mely 15 éves együttműködési kötelezettséggel terheli a tulajdonos(oka)t vagy használó(i) kat.

Ez alatt az idő alatt a felújított épületen a pénzbeli támogatásban részesített épületrészeket módosító változtatások csak a támogató Önkormányzat hozzájárulásával végezhetők.

9. Az építési engedélytől eltérő, vagy a védelem céljának nem megfelelően elvégzett munka esetén a megkötött szerződéstől eláll az Önkormányzat és támogatás a pályázót nem illeti meg.

10.Amennyiben a támogatással felújított épület tulajdonjogában az együttműködés időtartama (15) év alatt változás történik, úgy a támogatott köteles a támogatás tényéről, az ezzel keletkezett kötelezettségről a tulajdonszerzőjét tájékoztatni. A tájékoztatás elmaradásából eredő károkért a támogatott felel.

1. Támogatásra pályázni – az Önkormányzat tulajdonában lévő objektumok kivételével – minden önkormányzati rendelettel védett objektum esetében lehet.
2. Pénzbeli támogatást nyert, felújított épületre újabb támogatás csak a 15 éves együttműködési kötelezettség lejártával adható.

13. A pályázott ingatlanra adható támogatás mértéke maximum 500.000.- Ft. Kivételesen külön előterjesztés keretében a támogatás 1.000.000.- Ft-ig növelhető, ha az épület homlokzat-felújításán túlmenően szerkezeti megerősítés (alap, fal, födém, tetőszerkezet) ill. héjazat javítása, cseréje is szükséges.[[2]](#footnote-2)

***Pályázati felhívás melléklete***

**A D A T L A P**

**az**

**építészeti örökség helyi védelmének támogatására benyújtandó pályázathoz.**

1. **Pályázó adatai:**
   * Név(ek)……………………………………………………….……….
   * Cím: ………………….város…………….u………………hsz.
2. **A megpályázott létesítmény adatai:**
   * Címe: Hajdúböszörmény……………………u……hsz………..helyrajzi szám
3. **Támogatás célja:**
   * Az elvégezni kívánt támogatandó munka rövid, tömör leírása: …………..

…………………………………………………………………………………

…………………………………………………………………………………

…………………………………………………………………………………

……………………………………………………………………………………………………………………………………………………………………...

* + Az építmény rövid, tömör építészeti leírása és az elvégezni kívánt munka indokolása.

………………………………………………………………………………

……………………………………………………………………………………………………………………………………………………………………

…………………………………………………………………………………………………………………………………………………………………….

1. **Megvalósítás:**
   * Kezdés tervezett időpontja: ……….év………………….hó……….nap.
   * Kivitelezés tervezett időpontja: ………év……………….hó………nap.
   * A tervezett munka megvalósításához szükséges teljes összeg:…………..Ft.
   * Az igényelt támogatás:…………………..……………………………….Ft.

Hajdúböszörmény, 2019 év…………………………hó………..nap

……….…………………………………..

támogatást igénylő(k)

1. [↑](#footnote-ref-1)
2. [↑](#footnote-ref-2)